அதிக சம்பளத்திற்காக ஈராக்கிற்கு செல்கிறது கேரளாவில் இருந்து ஒரு செவிலியர் குழு. வேலையா இல்லை குடும்பமா என கணவர் ஃபைசல் முரண்டு பிடிக்க, வீட்டுக் கடன் சூழ்நிலை காரணமாக , விவாகரத்து செய்துவிட்டு, ஈராக் செல்ல ஆயுத்தமாகிறாள் சமீரா (பார்வதி). தன்னுடன் பணியாற்றும் சாஹீதை இரண்டாவதாக திருமணம் செய்து கொள்கிறாள். பணத்திற்காக சென்று இருந்தாலும், ஈராக்கின் நிஜ நிலை அவர்களை அதிர்ச்சிக்குள்ளாக்குகிறது. அங்கு இருக்கும் ஒரு கணவன் மனைவி மருத்துவர்கள், இவர்களுக்கு நண்பர்களாகின்றனர். டிக்ரிட்டில் இருக்கும் மருத்துவமனையில் வேலை செய்கிறார்கள். முதல் கணவர் ஃபைசல், இனி தான் சமீராவின் மகனை பார்த்துக்கொள்ள முடியாது என சொல்லி, ஈராக் வந்து குழந்தையை சமிராவிடம் விட்டு செல்கிறார்.சமிராவின் எட்டு வயது மகனிடம் இருந்து இரண்டு விஷயங்களை சமீரா மறைக்க வேண்டும். சமீரா எல்லாவற்றையும் மகனிடம் சொல்வதற்காக, மோசூல் நகரத்தில் இருக்கும் வேறொரு முகாமிற்கு மருத்துவர்களுடன் செல்கிறார் சாஹீத்.